open-index/open-wikipedia-markdown huggingface dataset:
Billie Burke

**Mary William Ethelbert Appleton "Billie" Burke** (7. august 1884 – 14. maj 1970) bila je američka glumica, najpoznatija po ulozi Dobre vještice Glinde u znamenitom filmu *[[The Wizard of Oz (film, 1939)|The Wizard of Oz]]* iz 1939. Odrasla u porodici pjevača, glumačku karijeru je započela u kazalištu, a prilikom nastupa na Broadwayu zapala za oko znamenitom impresariju Florenceu Ziegfeldu, koji ju je 1914. oženio. Sa Ziegfeldom je imala kćer Patriciu (1916 - 2008). Ispočetka je zbog porodice namjeravala napustiti karijeru, ali ju je financijski slom 1929. natjerao da se ponovno bavi glumom, a nakon muževe smrti 1932. započne i karijeru u Hollywoodu. Na filmu, a potom i na radiju i televiziji, je nastupala sve do smrti.

## Reference

## Vanjske veze

* 
* 
* 
* Billie Burke still photos from several Billie plays and lost Billie silent films Univ. of Washington Sayre collection
* Billie Burke  photos Univ. of Louisville Macauley Collection
* Flo Ziegfeld-Billie Burke Papers, held by the Billy Rose Theatre Division, New York Public Library for the Performing Arts
* Billie Burke  Digital Image Gallery, Billy Rose Theatre Division, New York Public Library for the Performing Arts
* Billie Burke Collection, held by the Howard Gotlieb Research Center, Boston University
* Literature on Billie Burke
*
Sergio Busquets

**Sergio Busquets Burgos** (Sabadell, 16. srpnja 1988.) je španjolski nogometaš koji trenutačno igra za nogometni klub Barcelona i španjolsku nogometnu reprezentaciju.
Srpska istinski pravoslavna crkva

**Srpska istinski pravoslavna crkva** je naziv za ne-kanonsku pravoslavnu crkvu koja od 1995. djeluje u Srbiji i među srpskim pravoslavnim vjernicima u inostranstvu. Nastala je nakon što se nekoliko sveštenika i monaha odvojilo od Srpske pravoslavne crkve, smatrajućim neprihvatljivim ekumenizam; broji oko nekoliko stotina vjernika i djeluje pod pokroviteljstvom Grčke istinski pravoslavne crkve.

## Vanjske veze

* Službena stranica 
* Ko su ziloti, pravoslavni fundamentalisti, članak u Politici, 1. V 2010
Celeste Holm

**Celeste Holm** (29. travnja 1917. - 15. srpnja 2012.) bila je američka filmska, kazališna i televizijska glumica, dobitnica Oscara za najbolju sporednu glumicu (1947. godine), vjerojatno najstarija svjetska aktivna glumica.

## Biografija
Celeste Holm je rođena u New Yorku, u obitelji norveškog podrijetla. Holm je studirala glumu na sveučilištu u Chicagu. Prvi nastup na kazališnim daskama je imala 1936. godine i uskoro je postala poznata glumica na Broadwayju. Na filmu je debitirala 1946. godine ulogom u *Trima djevojčicama u plavom* (*Three Little Girls in Blue*).

Već za treći film, *[[Gentleman's Agreement|Džentlmenski sporazum]]* iz 1947. godine, Celeste Holm je dobila Oscara za najbolju sporednu glumicu, kao i Zlatni globus za najbolju sporednu glumicu. Slijedile su još dvije nominacije za Oscara, 1949. za *[[Pridružite se stadu]]* i 1950. za *[[All About Eve|Sve o Evi]]*, obje u kategoriji najbolje sporedne glumice.

Holm je, kao rijetko koja glumica, na vrhuncu filmske slave napustila Hollywood i vratila se kazalištu, premda se i dalje povremeno pojavljivala na filmu. Unatoč djelomičnom povlačenju, zabilježila je preko 100 filmskih i televizijskih uloga.

Celeste Holm je bila jedna od glasnogovornica UNICEF-a. Posljednji joj je film bio *[[Driving Me Crazy (2008)|Driving Me Crazy]]* iz 2008. godine.

## Vanjske veze

*
The Great Ziegfeld

***The Great Ziegfeld*** (u prijevodu ***Veliki Ziegfeld***) je američki biografski filmski mjuzikl snimljen 1936. u režiji Roberta Z. Leonarda. Radnja prikazuje život i karijeru znamenitog kazališnog impresarija Florenza "Floa" Ziegfelda čiji lik tumači William Powell. Poznat je kao jedan od najuspješnijih mjuzikala u historiji, odnosno prvi mjuzikl nagrađen Oscarom za najbolji film.

Scenario je sadržavao brojne netočnosti, u odnosu na stvarnu Ziegfeldovu biografiju.

## Glumačka postava

* William Powell ... Florenz Ziegfeld, Jr.
* Myrna Loy ... Billie Burke
* Luise Rainer ... Anna Held
* Frank Morgan ... Jack Billings
* Fanny Brice ... sama sebe
* Virginia Bruce ... Audrey Dane
* Reginald Owen ... Sampson, Floov nervozni računovođa
* Ray Bolger ... sam sebe
* Ernest Cossart ... Sidney, Billingov batler, koji je angažiran od Flo
* Joseph Cawthorn ... Dr. Ziegfeld (kao Joseph Cawthorne)
* Nat Pendleton ... Eugen Sandow
* Harriet Hoctor ... sama sebe
* Jean Chatburn ... Mary Lou
* Paul Irving ... Erlanger, Billingov kasniji partner
* Herman Bing ... kostimograf
* Buddy Doyle ... Eddie Cantor

Među glumačkom postavom, a bez spomena na špici, se pojavljuju buduća Prva dama Pat Nixon (kao Ziegfeldova djevojka), Mickey Daniels kao dostavljač telegrama i Dennis Morgan kao vokalist.

## Vanjske veze

* 
* 
* 
* ''The Great Ziegfeld'' at Virtual History
Manuel Neuer

**Manuel "Many" Peter Neuer** (Gelsenkirchen, 27. ožujka 1986.) je njemački nogometni golman i reprezentativac koji trenutno igra za FC Bayern München. Neuer je poznat po svojim refleksima i distribuciji lopte. Prije Bayerna, igrao je u Schalkeu, a za reprezentaciju je debitirao protiv Ujedinjenih Arapskih Emirata, a ubrzo je zamijenio Jensa Lehmanna kao prvi vratar, nakon što je ovaj otišao u mirovinu.
Lavirint (film)

**Lavirint** je savremeni triler smešten u današnjem Beogradu, na lokacijama Kalemegdanske tvrđave. Tajne iz prošlosti grada na ušću Save u Dunav i tajanstvene hrišćanske sekte koje su nekada delovale na ovim prostorima ostavljaju neizbrisiv trag u životima današnjih likova i određuju sudbine ljudi vekovima unazad.

Film je bio kandidat SRJ za Oskara, za najbolji film van engleskog govornog područja za 2002. godinu.

### Radnja filma
Nakon 20 godina provedenih u inostranstvu, izlečeni kockar Pop (Dragan Nikolić) se vraća u svoju zemlju. Kod kuće susreće Lakija (Josif Tatić), prijatelja iz ludih mladalačkih dana, sada običnog službenika. Još uvek neodlučan čime će se baviti u životu, Pop sa Lakijem odlazi na duhovnu seansu. U početku dobro zabavljen lakovernošću učesnika, Pop na kraju seanse doživljava šok kada mu se javi duh njegovog i Lakijevog prijatelja iz mladosti, Zorana Radosavljevića...

### DVD izdanje
2004. godine je izašlo DVD izdanje filma, na kome se osim titlova na engleskom, francuskom, nemačkom, makedonskom i slovenačkom jeziku nalazio i dodatni materijal, kao što je: izbor scena, film o filmu, bioskopski trejler, DVD galerija i foto galerija.

## Povezano
* Srpski filmovi kandidovani za Oskara

## Vanjske veze
*
My Fair Lady (film)

***My Fair Lady*** filmska je adaptacija istoimenog mjuzikla, *[[My Fair Lady]]* koji se temeljio na kazališnom komadu Georgea Bernarda Shawa, Pigmalion . Film je režirao George Cukor, a u glavnim se ulogama pojavljuju Audrey Hepburn i Rex Harrison.

Film je osvojio osam Oscara, uključujući i onaj za najbolji film, najboljeg glumca i najboljeg redatelja.

## Nagrade i priznanja
### Oscar - 1964.
*My Fair Lady* osvojio je osam Oscara:

* Oscar za najbolji film - Jack Warner
* Oscar za najboljeg redatelja - George Cukor
* Oscar za najboljeg glavnog glumca - Rex Harrison
* Oscar za najbolju fotografiju - Harry Stradling
* Oscar za najbolje miksanje zvuka - George R. Groves, Warner Brothers Studio
* Oscar za najbolju originalnu glazbu - Andre Previn 
* Oscar za najbolju scenografiju - Gene Allen, Cecil Beaton i George James Hopkins
* Oscar za najbolji dizajn kostima - Cecil Beaton

Film je nominiran za još četiri Oscara:
* Oscar za najbolji adaptirani scenarij - Alan Jay Lerner
* Oscar za najbolju montažu - William Ziegler
* Oscar za najboljeg sporednog glumca - Stanley Holloway
* Oscar za najbolju sporednu glumicu - Gladys Cooper

### Zlatni globus
*My Fair Lady* osvojio je tri Zlatna globusa:
* Zlatni globus za najbolji film - komedija ili mjuzikl
* Zlatni globus za najboljeg redatelja - George Cukor
* Zlatni globus za najboljeg glumca - komedija ili mjuzikl - Rex Harrison

### BAFTA
*My Fair Lady* osvojio je nagradu BAFTA za najbolji film.

### Ostalo
Priznanja **[[Američki filmski institut|Američkog filmskog instituta]]**:
* 1998 AFI's 100 Years... 100 Movies - 91.
* 2002 AFI's 100 Years... 100 Passions - 12.
* 2004 AFI's 100 Years... 100 Songs:
** "I Could Have Danced All Night" - 17.
* 2006 AFI's 100 Years of Musicals - 8.

## Izvori
Die Hard

***Umri muški*** (eng. *Die Hard*) je američki akcijski triler Johna McTiernana iz 1988. s Bruceom Willisom u glavnoj ulozi. Film je bio veliki komercijalni i kritički uspjeh, a lansirao je i Willisovu karijeru, nakon čega je dobivao akcijske, dramske i glazbene uloge.

Film je zasnovan na romanu Rodericka Thorpa iz 1979., *Nothing Lasts Forever*. Sami roman bio je nastavak knjige *Detektiv*, koja je 1968. ekranizirana na filmu, a u glavnoj ulozi pojavio se Frank Sinatra.

## Radnja

Njujorški policajac John McClane (Bruce Willis) dolazi na Badnjak u Los Angeles kako bi praznike proveo sa svojom obitelji. Stiže u zgradu korporacije Nakatomi, na prijem priređen na radnom mjestu njegove žene. Sasvim neočekivano, grupa međunarodnih terorista na čelu s Hansom Gruberom (Alan Rickman), preuzima kontrolu nad zgradom, držeći kao taoce sve koji su se u njoj zatekli, kako bi se dokopali 600 milijuna dolara obveznica iz trezora koji se nalaze u zgradi. Pozvan je FBI da riješi ovu situaciju, ali John McClane ima sasvim drugačije planove za teroriste...

## Zanimljivosti

* U zadnjoj sceni, u kojoj se Karl odjednom ponovno pojavljuje kako bi ubio McClanea, čuje se glazba Jamesa Hornera, iz filma *[[Aliens]]*.
* U njemačkoj verziji filma imena njemačkih teorista izmijenjena su u englesku formu (najviše u njihove britanske ekvivalente): tako je Hans postao Jack, Karl je postao Charlie, Heinrich Henry itd. Tako su njemački teroristi postali irski radikali koji su radije pošli za profitom nego za idealima, što je dovelo do nekih zabuna. Imena su prevedena jer je terorizam u tadašnjoj Njemačkoj bio osjetljiva tema.
* Zgrada Nakatomi je zapravo sjedište 20th Century Foxa. Kompanija je sama zakupila svoju vlastitu zgradu kako bi se omogućila produkcija.

## Zarada i kritike

Kad je film objavljen, smatrao se jednim od najboljih akcijskih filmova svoje ere. Često se ističe kako je ponovno privukao pozornost za akcijske trilere kao što su *[[Pod opsadom]]*, *[[Passenger 57|Putnik 57]]* i * [[Speed (film)|Brzina]]*. Film je zaslužan i za kreiranje arhetipa "akcijskog junaka" koji je više "pogrešiv" i antijunaka koji nosi par krpica na sebi, rijetko progovara (obično rečenice s jednom riječju) i uvijek ima surov izraz lica. Film je u Americi zaradio 80,707,729 dolara.

Kritičari su ga hvalili, a snimljena su i tri nastavka. U izdanju časopisa Entertaimnent Weekley od 22. lipnja 2007., proglašen je najboljim akcijskim filmom svih vremena.

## Nastavci

Snimljena su i četiri nastavka:
* *[[Die Hard 2|Umri muški 2]]* iz 1990.
* *[[Die Hard with a Vengeance|Umri muški 3]]* iz 1995.
* *[[Umri muški 4.0]]* iz 2007.
* Umri muški 5 iz 2013.

## Izvori

## Vanjske veze
* 
* Scenarij 
* Analiza scenarija 
* RottenTomatoes Aggregate reviews of Die Hard
Key Largo (film)

***Otok Largo*** (eng. *Key Largo*) je kriminalistički film Johna Hustona s Humphreyjem Bogartom, Edwardom G. Robinsonom, Lauren Bacall, Lionelom Barrymoreom i Claire Trevor. Bio je to četvrti i posljednji film filmskog i bračnog para Bogart-Bacall. Trevor je 1949. osvojila Oscara kao najbolja sporedna glumica.

Film je adaptiran prema kazališnom komadu Maxwella Andersona iz 1939., ali u stvarnosti nema puno veze s njim, iako se Andersonovo ime pojavljuje na špici.

## Radnja

Frank McCloud (Bogart) posjećuje mali učmali hotel na Otoku Largo koji vode obogaljeni James Temple (Barrymore) i njegova snaha Nora (Bacall), udovica Frankova prijatelja iz Drugog svjetskog rata. Hotel su privremeno zauzeli zloglasni gangster u bijegu Johnny Rocco (Robinson) i njegova banda.

Frank je isprva ravnodušan prema situaciji, ali Roccovo držanje prema svojoj ljubavnici alkoholičarki Gaye (Trevor) i njegova umiješanost u ubojstvo dvojice lokalnih Indijanaca i policajca uvjeravaju Franka da Rocco mora biti zaustavljen. Njegova šansa dolazi kad Rocco prisiljava Franka da upravlja brodom kojim banda namjerava pobjeći na Kubu. Na moru, bez taoca za koje bi se morao brinuti, Frank ubija sve članove bande, jednog po jednog, Rocca na kraju. Nakon toga se vraća Nori.

## Glumci
* Humphrey Bogart - Frank McCloud
* Edward G. Robinson - Johnny Rocco
* Lauren Bacall - Nora Temple
* Lionel Barrymore - James Temple
* Claire Trevor - Gaye Dawn
* Thomas Gomez - Richard 'Curly' Hoff
* Harry Lewis - Edward 'Toots' Bass
* John Rodney - Zamjenik šerifa Clyde Sawyer
* Marc Lawrence - Ziggy
* Dan Seymour - Angel Garcia
* Monte Blue - Šerif Ben Wade
* William Haade - Ralph Feeney

## Razlike od predstave

U kazališnom komadu, gangsteri su meksički banditi, a u pitanju je Španjolsko-američki rat, dok je Frank dezerter koji na kraju umire.

## Produkcija

Prema IMDb-u, film je navodno u potpunosti snimljen u samo 78 dana u studiju Warner Brosa, osim uvodnih scena na Floridi. Druga verzija priče kaže kako je sniman na lokaciji u Karipskom klubu na Otoku Largo u južnoj Floridi.

Robinson je u prethodnim filmovima uvijek imao veći status od Bogarta. U ovom, Robinsonovo ime je postavljeno desno od Bogartova, ali se na posteru nalazi malo iznad, kao i u uvodnoj špici, što indicira Robinsonov skoro jednaki status. Robinsonova slika bila je i veća i postavljena u sredini postera.

Scene uragana koji odgađa bijeg bande je zapravo snimka preuzeta iz melodrame *Night Unto Night* s Ronalodm Reaganom koja je snimljena iste godine u produkciji Warner Brosa.

## Reference

## Vanjske veze
*
Hofburg

**Hofburg** je kompleks carskih rezidencija u centru Beča, zapravo je to pravi carski grad, s brojnim palačama, trgovima i parkovima za smještaj i rad carskog dvora i njegovih službenika. Jedan dio Hofburga (Neue Burg) i danas služi kao rezidencija predsjednika Republike Austrije, a veći dio je pretvoren u muzeje i prostore javne namjene (kongresi, ceremonije, priredbe). Veliki kompleks Hofburga leži u samom centru Beča duž Ringstrasse, sve do trgova Josefsplatz i Michaelerplatz.

Hofburg je dograđivan i proširivan brojnim rezidencijama (najstarija je Amalienburg), kapelama (Hofkapelle i Burgkapelle), muzejima (Naturhistorisches Museum i Kunsthistorisches Museum), Carskom bibliotekom (Hofbibliothek), Dvorskom riznicom (Schatzkammer), nacionalnim teatrom (Burgtheater), školom jahanja (Hofreitschule) i konjskim štalama (Stallburg i Hofstallungen) sve do adaptacije krila Redoutensaele u Kongresni centar 1998.

## Historija
Hofburg je počeo nicati od 1279. kad je prvi put spomenut kao sjedište tadašnjih austrijskih vladara.

Od 1438. pa sve do 1583. i ponovno od 1612. do 1806. (uz izuzetak 1740.-1745.) Hofburg je bio rezidencija dinastije Habsburg vladara Svetog rimskog carstva, a nakon toga zimska rezidencija austrougarskih careva do 1918.

Kompleks Hofburga gradio se tokom brojnih vijekova (najstariji dio potječe iz 13. vijeka), na njemu su radili brojni poznati arhitekti među ostalima i Talijani Filiberto Luchese (Leopoldischer Trakt), Lodovico Burnacini i braća Martino i Domenico Carlone, barokni arhitekti Lukas von Hildebrandt i Joseph Emanuel Fischer von Erlach (Dvorska kancelarija / Reichskanzleitrakt i Zimska škola jahanja / Winterreitschule), Johann Fischer von Erlach (Hofbibliothek), sve do arhitekata Neue Burga koji je izgrađen između 1881. i 1913. (Semper i Hasenauer).

## Muzeji u Hofburgu
Svi muzeji u Hofburgu danas su samo ekspoziture velikog državnog muzeja Kunsthistorisches Museuma koji je zajedno s Naturhistorisches Museumom građen kao carski forum Franje Josipa I. i dio Hofburga, zajedno s nikad dovršenim trgom Heldenplatz.

### Palača Neue Burg (krilo carske palače Hofburg)
* Efeški muzej
* Zbirka starih muzičkih instrumenata
* Zbirka dvorskih lovačkih trofeja

### Carska palača Hofburg
* Carski trezor
** Insignije austrijskog nadvojvodstva
** Insignije Austrijskog Carstva
** Insignije Svetog rimskog carstva
** Blago Burgundije i vitezova reda Zlatnog runa
** Blago dinastije Habsburg-Lothringen
** Trezor crkvenih predmeta

## Reference

## Vanjske veze

* Službene stranice Hofburga 
* Hofburg na portalu Encyclopædia Britannica Online 
* Hofburg Congress Centar 
* Hofburg Orkestar
Donna Summer

**Donna Summer** (; rođena kao LaDonna Adrian Gaines, 31. decembra, 1948 —17. maj 2012.) bila je američka pevačica koja je stekla slavu tokom disko muzičke ere.
Poznata je po pesmama kao što su *Hot Stuff*, *I Feel Love* i mnogim drugim.

## Diskografija
* 1974: *Lady of the Night*
* 1975: *Love to Love You Baby*
* 1976: *Love Trilogy|A Love Trilogy*
* 1976: *Four Seasons of Love*
* 1977: *I Remember Yesterday*
* 1977: *Once Upon a Time*
* 1979: *Bad Girls*
* 1980: *The Wanderer*
* 1981: *I'm a Rainbow*
* 1982: *Donna Summer*
* 1983: *She Works Hard for the Money*
* 1984: *Cats Without Claws*
* 1987: *All Systems Go*
* 1989: *Another Place and Time*
* 1991: *Mistaken Identity*
* 1994: *Christmas Spirit*
* 2008: *Crayons*

## Reference

## Vanjske veze

* Oficijalni sajt
*
Pojas asteroida

**Pojas asteroida** je prostrani pojas stenovitih nebeskih tela, (asteroida (planetoida), meteoroida) različite veličine, čije se orbite oko Sunca nalaze uglavnom između orbita planeta Mars i Jupiter. Udađenosti asteroida u pojasu se kreću između 1,7 AJ i 4 AJ. Većina asteroida u pojasu imaju ekscentricitete od 0,1 do 0,2. U samom pojasu područje sa najvećom gustinom putanja asteroida je između 2,2 AJ i 3,3 AJ.

Većina meteorita koji padnu na Zemlju dolazi baš iz ovog dela Sunčevog sistema.
Hromosfera

**Hromosfera** ili "kromosferea" je sloj Sunčeve atmosfere, iznad fotosfere i visok je oko 2 000&nbsp;km. Gustoća se dosta mijenja po visini, od 2 × 10−4 kg/m3 u blizini fotosfere do 1 × 10−11 kg/m3 u blizini prijelaznog područja s koronom. Iz još nepoznatog razloga, temperatura kromosfere je veća od fotosfere, koja je bliza središtu Sunca. Dok se temperature fotosfere kreću izmedu 4 000 i 6 400 K, temperature kromosfere se kreću od 4 500 do 20 000 K.

Ime fotosfere (doslovno “obojena kugla”), dolazi od crvenkaste boje, jer u spektru svjetlosti prevladava crvena H-alfa spektralna linija vodika. Crvena boja se može vidjeti direktno bez teleskopa, za vrijeme pomrčine Sunca. Normalno se fotosfera ne može vidjeti zbog jake svjetlosti fotosfere, pa treba koristiti filtere sa uskim pojasem koji pokriva H-alfa spektralnu liniju. Tada se mogu vidjeti prominencije (pramenovi), a i koronalne izbačaje masa.

Za kromosferu su najznačajnije osobine spikule, duge tanke cjevčice sjajnog plina, koje izgledaju kao vlati trave koja rastu iz fotosfere ispod. Spikule se dižu do vrha kromosfere i nakon 10 minuta padaju nazad. Postoji i nešto drukčiji oblik spikula, koje liče više na pramenove i traju duplo duže.

Ipak, najspektakularnija pojava su Sunčeve prominencije, koje se dižu kroz kromosferu i kao svjetleći pramenovi mogu dostignuti i 700 000&nbsp;km u Sunčevoj atmosferi.

Iznad kromosfere se diže prijelazno područje, gdje se temperature naglo dižu do korone, od nekih 20 000 K do skoro 1 000 000 K.

## Izvori

## Povezano
* Sunce
Bridget Marquardt

**Bridget Christina Sandmeier**, bolje poznata kao **Bridget Marquardt** (rođen 25. septembar 1973.) je američka televizijska ličnost, manekenka i glumica, najpoznatija po tome što je kao jedna od djevojaka Hugha Hefnera nastupila u TV-seriji *The Girls Next Door*.

## Biografija
Marquardt je rođen u gradu u Oregonu kada se njena porodica preselila se iz Kalifornije. Ubrzo nakon njenog rođenja, majka porodicu preselila nazad u Kaliforniju, gde je ona podignuta. Njena majka se ponovo udala, a Marquardt i njen mlađi brat Edward preselio u ranču svog očuha, gde su kasnije stekao polusestra.

Marquardt diplomirao u Kaliforniji sa saradnikom stepena. Ona je kasnije studirao na sveučilištu i diplomirao u 1998. godine s Bachelor of Arts u komunikacijama i naglaskom na odnose s javnošću. Ona je zaradio u 2001. godine joj stupanj mastera u obavijesnim sredstvima, a kasnije je uzeo diplomski razini tečaj emitiranja novinarstva.

## Karijera
Na savjet prijatelja koji su joj predložili pozirati za časopis *[[Playboy]]*, Marquardt poslao pismo Playboy upitan kako postati Playmate. U 2001. godine, Marquardt preselio u Los Angelesu i da li lokalne modelovanje radnih mesta i male glumačke uloge. Nakon testiranja dva puta bezuspešno za *Playboy*, ona je pozvana na Playboy Mansion i ubrzo postaoredovni tamo. U oktobru 2002, posle više od godinu dana poseti vilu, ona je pozvana da se kreće u i postao jedan od prijateljice Hugh Hefnera.

Marquardt se pojavljuje na TV seriji *The Girls Next Door*, i pojavio se s Holly Madison i Kendra Wilkinson na tri uvala u časopisu Playboy u novembru 2005, septembru 2006 i marta 2008. Ona se pojavila u nekoliko filmova, uključujući u horror komediji *Kottentail* u kojoj je resi znanstvenik radi genetska istraživanja na kunića. Ona je također pojavila kao i sama zajedno s Madison, Wilkinson i Hefner u epizode neke TV-serije.

Marquardt mi svoj konačni izgled na Playboy u februaru 2009, u obnažen foto snimak s Madison i Wilkinson kao oprostio *The Girls Next Door*. Nakon odlaska iz Playboy, Marquardt domaćin TV-serija *Bridget's Sexiest Beaches*, koji je debitovao 12. marta 2009, a završila posle jedne sezone. U aprilu 2010, Marquardt najavio planove za sopstveni reality serije. Prva epizoda će pucati u aprilu i da će pokriti njen život posle Playboy Mansion i njen trenutni odnos.

## Osobni život
U septembru 2007, Marquardt izjavila da je bila udata, ali odvojeni i živela je u Playboy Mansion od oktobra 2002. Prema intervju, njen suprug podržao njen potez u Los Angelesu, da su ostali prijatelji i da su u procesu razvoda. U decembru 2008 intervjua, Marquardt izjavila da je bila jedna, a početkom januara 2009, objavljeno je da Marquardt preselio iz Playboy Mansion da živi sama.

Kao što se vidi na raznim epizodama *The Girls Next Door*, Marquardt pekinezer ima psa po imenu Wednesday, a crni persijski mačka po imenu Gizmo.

## Izvori

## Vanjske veze

* Službena stranica 
*
Helioseizmologija

**Helioseizmologija** se bavi proučavanjem Sunčevih oscilacija. Šezdedetih godina 20. veka otkriveno je da delovi Sunčeve površine osciluju u periodu od oko pet minuta. Prvobitno su ove oscilacije protumačene kao manifestacije konvektivnih kretanja, ali je sedamdesetih shvaćeno da su posmatrana kretanja superpozicija mnogih globalnih rezonantnih oscilacija struktura Sunca. 

Značajna talasna kretanja su *akustična* i *gravitaciona*. Ipak, oscilacije koje su do sada posmatrane su pretežno akustične. Na kretanje akustičnih talasa utiče gravitacija i Sunčeva slojevita struktura, a takođe i rotacija i magnetno polje. Frekvencija i druge karakteristike oscilacija nam daju podatke o fizičkom stanju Sunčeve unutrašnjosti. Za pokretački mehanizam veruje se da su turbulentna konvektivna kretanja koja proizvode akustične talase. Međutim, samo oscilacije koje zadovoljavaju rezonantne uslove stvaraju globalne oscilacije Sunca.
	
Jedan od prvih rezultata helioseizmologije je da je 1977. godine shvaćeno da je unutrašnja granica Sunčeve konvektivne zone znatno dublje nego što se smatralo iz tadašnjih zvezdanih modela. 

## Literatura
* Thompson, Michael J. 2004. *Solar interior: Helioseismology and the Sun's interior*. Astronomy & Geophysics, Volume 45, Issue 4, pp. 4.21-4.25.
Koronalne rupe

**Koronalne rupe** su oblasti u koroni Sunca gde je gustina manja oko 10 puta od gustine drugih delova korone, kao i temperatura plazme. Prvi put su detektovane sredinom 70-tih godina 20. veka sa svemirske stanice Skajlab. Registrovano je da solarni vetar najviše otiče sa Sunca upravo kroz koronalne rupe. Nedostatak materije u oblastima koronalnih rupa posledica je činjenice da gas može slobodno da otiče u okolni prostor velikom brzinom, vođen poremećajima u atmosferi i magnetnom polju Sunca. Na mestima gde se nalaze koronalne rupe linije magnetnog polja su gotovo otvorene, te se prostiru od površine Sunca i zalaze daleko u međuplanetarni prostor. Naelektrisane čestice nastoje da prate linije magnetnog polja i zbog toga napuštaju površinu Sunca. U drugi delovima korone linije magnetnog polja ostaju bliže površini Sunca i tako zadržavaju naelektrisane čestice u blizini površine onemogućavajući intenzivno oticanje solarnog vetra (ovo je ekvivalentno situaciji na Zemlji gde magnetno polje naše planete teži da spreči čestice solarnog vetra da padnu na Zemlju). Najveće koronalne rupe mogu da imaju dimenzije merene stotinama hiljada kilometara. Strukture takve veličine mogu se videti, u proseku, samo nekoliko puta svake decenije. Manje rupe, dimenzija desetak hiljada kilometara, mnogo su češće i javljaju se svakih nekoliko sati.

## Snimanje
Koronarne šupljine su otkrivene kad su rentgenski teleskopi iz Skylabovih misija lebdjeli iznad Zemljine atmosfere radi otkrivanja strukture korone.

Snima ju se koristeći se trima različitim filtrima ultraljubičaste boje. Na snimkama izgleda tamnija zbog manje gustoće plazme te niže temperature. NASA ga snima sa svoje promatračnice SDO.

## Povezano
* Sunčeve pjege
* Koronalni izbačaji masa

## Reference
# Spaceweather.com
# 
# Jiang, Y., Chen, H., Shen, Y., Yang, L., & Li, K. (2007, January). Hα dimming associated with the eruption of a coronal sigmoid in the quiet Sun. *Solar Physics*, **240**(1), 77-87.
* Modernizacija: Velika koronarna rupa 
* Metro portal - Snimljena ogromna rupa na Suncu

## Vanjske veze
* Space Weather Live: What is a coronal hole? 
* Pogledajte golemu rupu koja se pojavila na Suncu!, Večernji list
Heliosfera

**Heliosfera** je balon vruće magnetične plazme, koji nastaje djelovanjem Sunčevog vjetra u Sunčevom sustavu i štiti nas od štetnog svemirskog kozmičkog zračenja. Sunčev vjetar putuje brzinom od 750 km/s u početku, da bi na kraju potpuno usporio, što se naziva krajnji udarni val (engl. *termination shock*), sve do heliopauze, gdje postoji tlačna ravnoteža između Sunčevog vjetra i međuzvjezdane tvari. Nakon heliopauze dolazi pramčani udar (engl. *bow shock*), a predstavlja djelovanje međuzvjezdane tvari prema Suncu.  

## Sunčev vjetar
Sunčev ili solarni vjetar je struja električki nabijenih čestica koje su izbačene iz gornje atmosfere Sunca. Uglavnom se sastoje od elektrona i protona, čija je energija između 10 i 100 keV. Njihova temperature se mijenja, kao i brzina s vremenom. Te čestice mogu izbjeći Sunčevu gravitaciju jer imaju vrlo veliku kinetičku energiju i zbog visoke temperature u koroni. On stvara i geomagnetske oluje, koje mogu ometati električnu mrežu na Zemlji, polarnu svjetlost i rep kometa koji sadrži plazmu i uvijek je u smjeru od Sunca. 

Budući da Sunce rotira oko svoje osi za otprilike 27 dana, magnetsko polje koje prenosi Sunčev vjetar je zavijeno u spiralu. 

## Vanjske granice heliosfere
Sunčev vjetar putuje nadzvučnom brzinom duž Sunčevog sustava, da bi negdje iza Neptuna ta brzina pala ispod brzine zvuka, što se naziva krajnji udarni val (engl. *termination shock*). Vjeruje se da je ta granica 75 do 90 astronomskih jedinica. Brzina zvuka u međuzvjezdanoj tvari je oko 100 km/s. 

Prema mjerenjima vjeruje se da je svemirska letjelica Voyager 1 prešla granicu udarnog vala u prosincu 2004., na 94 AJ od Sunca. Svemirska letjelica Voyager 2 je počela bilježiti povratne čestice negdje na 76 AJ od Sunca, u maju 2006. To navodi da heliosfera ima nepravilan oblik, koji ovisi o Sunčevom ciklusu, pa je vjerovatno zbog toga nastala ta razlika.  

Nakon udarnog vala dolazi do područja Sunčeve ravnice (engl. *heliosheath*)  gdje Sunčev vjetar postaje sporiji, sabija se i dolazi do turbulencija sa međuzvjezdanom tvari. To područje je negdje od 80 do 100 AJ od Sunca i sliči repu komete. Svemirska letjelica Voyager 1 je stigla u to područje pri kraju 2010.   

**Heliopauza** je granica heliosfere, gdje je Sunčev vjetar zaustavljen djelovanjem međuzvjezdane tvari. Vjeruje se da će svemirska letjelica Voyager 1 stići u to područje 2014, što će se otkriti naglim padom temperature. 

Nakon heliopauze vjeruje se da postoji područje pramčanog udara (engl. *bow shock*), gdje međuzvjezdana tvar putuje nadzvučnom brzinom i udara u Sunčev vjetar. Slična pojava je viđena sa Galex teleskopa u zviježdu Kit (crvena divovska zvijezda Mira).

## Izvori
Fotosfera

**Fotosfera** je bleštavi sloj zvezde koji se neposredno vidi. Sunčevu površinu je radi blizine moguće posmatrati na siguran način samo kroz poseban filter za Sunce. Fotosfera Sunca, koja je prvi sloj Sunčeve atmosfere, je visine 200-300 -{km}-, i sa nje se zrači svetlost koju primamo od Sunca. Fotosfera je neprovidna i zbog toga ne možemo videti dublje slojeve Sunca od nje.

Zvezde kao fluidna tela nemaju jasno odeljenu površinu. Zračenje se emituje sa različitih visina Sunčeve atmosfere, u zavisnosti od talasne dužine tog zračenja. Fotosferu definišemo kao sloj atmosfere Sunca iz kojeg se odašilje većina fotona koje posmatramo, a za različita zračenja (odnosnu talasne dužine) postoje i različite fotosfere - infracrvena, radio itd. Sunce svoju energiju najintezivnije zrači u vidljivom zračenju (svetlosti), na talasnoj dužini od približno 500 -{nm}- i na fotosferu tog zračenja uglavnom se misli kada se kaže fotosfera, tj. površina Sunca.

Na fotosferi se mogu uočiti pege, fakule, flokule, kao i zrnasta struktura površine sastavljena od granula (prečnika od više stotina kilometara) koja je u neprekidnom kretanju (izbijanju na površinu toplije, a poniranju hladnije mase). Temperatura se kreće od 7000&nbsp;°C u dubljim slojevima do 4000&nbsp;°C u višim delovima. Po sastavu mase preko 99% su vodonik i helijum.

## Stvarna temperatura

Temperatura površine Sunca se definira prema stvarnoj temperaturi u Stefan-Boltzmannovom zakonu. Sunčeva fotosfera ima temperature između 4500 i 6000 K  (efektivna temperatura je 5777 K) i gustoću oko 0,0002 kg/m3.  U vanjskim slojevima Sunčeve jezgre, pojavljuju se konvekcija, koja omogućuje prijenos energije miješanjem plina. Vruće mase plina se poput zagrijanih balona uzdižu prema površini Sunca, fotosferi, u kojoj se hlade emitiranjem zračenja i to najviše na valnim duljinama vidljive svjetlosti. Ohlađene i stoga zgusnute padaju nazad u dublje slojeve Sunca. Ove izranjajuće i uranjajuće mase plina astronomi nazivaju konvekcijske ćelije ili **granule**. Granule mogu biti različitih veličina, pa ih dijelimo u dva razreda koja nazivamo granulacijama i supergranulacijama. Granulacija daje tipičan “zrnat” izgled fotosferi, a same granule su veličine 1000 km. One traju oko 8 minuta. Kod supergranulacije, granule su promjera do 30 000 km i protežu se duboko u konvektivnu zonu i one traju oko 24 sata. . Između granula vide se svjetle mrlje i fakule.

## Ostali slojevi
Iznad fotosfere nalazi se kromosfera, koja je visoka oko 2000 km (obično se vidi s filtrima, na primjer H-alfa) i iznad nje je korona, koja je rjeđa, ali ima temperature više od 1 000 000 K. 

## Reference
The Caine Mutiny (film)

***The Caine Mutiny*** je američki igrani film snimljen 1954. u režiji Edwarda Dmytrika. Radnja se temelji na istoimenom Pulitzerovom nagradom ovjenčanom romanu Hermana Wouka. Radnja je smještena na pacifičko bojište za vrijeme drugog svjetskog rata i opisuje pobunu članova posade američkog razarača-minolovca *USS Caine* koju izaziva novi i mentalno neuravnoteženi zapovjednik Queeg (čiji lik tumači Humphrey Bogart).

Film je snimljen uz pomoć američke ratne mornarice, koja je na nju pristala nakon što su se producenti pristali već na samom početku gledatelje obavijestiti da je riječ o djelu fikcije, odnosno da nikada u historiji nije bilo pobune na mornaričkom brodu. *The Caine Mutiny* je nakon toga doživio izvrstan komercijalni uspjeh, a i pohvalne kritike; danas se smatra posljednjim velikim nastupom Humphreya Bogarta. Za režisera Edwarda Dmytrika je predstavljao važan korak u rehabilitaciji, odnosno definitivnom skidanju sa crne liste nakon što je za vrijeme makartističkih progona kao "pokajnik" otkucao svoje komunističke kolege.

Scenario filma se razlikuje od na romanu temeljenog kazališnog komada *[[The Caine Mutiny Court-Martial]]*, na temelju koga je 1988. Robert Altman režirao istoimeni TV-film.

## Reference

## Vanjske veze
* Fred MacMurray's Caine Mutiny Costume, Wisconsin Historical Society 
* 
*
Bafomet

**Bafomet** je idol ili slika. Ponekad se opisuje i kao idol sa ljudskom lobanjom, glava sa dva lica, idol u obliku mačke glava sa bradom.

Tokom gušenja Templarskog reda inkvizicija je tvrdila da vitezovi koriste Bafometa tokom ceremonije inicijacije. Između ostalog i zbog toga je taj red proglašen jeretičkim od strane katoličke crkve. 

Mnogo poznatiji opis Bafometa je u formi humanoidne koze sa krilima sa grudima i bakljom između rogova. Ovaj opis dolazi od slike Elifasa Levija 1854. (*Dogme et rituel de la haute magie*) (na engleskom *Transcendental Magic*). Levijev opis se ne slaže u potpunosti sa istorijskim opisom Templara. 

Bafomet je, kao što se vidi iz Levijevog opisa, često korišćen kao sinonim za Satanu ili demona. 

Postoji mnogo teorija o poreklu reči.
Cinderella Man

***Cinderella Man***  je američki igrani film snimljen 2005. u režiji Rona Howarda. Po žanru je sportsko-biografski film, a naslovni protagonist znameniti bokser James J. Braddock (čiji lik tumači Russel Crowe). Radnja se događa u New Yorku 1930-ih i prikazuje kako Braddock, koji se godinama prije zbog ozljede ostavio boksa, u Velikoj depresiji ostaje bez posla te je prisiljen vratiti se u ring kako bi kao profesionalni bokser prehranio svoju porodicu.

Film je doživio uglavnom pozitivne kritike, ali je imao slab komercijalni uspjeh. Sportski historičari su ga, pak, hvalili zbog pažljivo i autentično rekonstruiranih bokserskih mečeva, ali kritizirali zbog previše negativnog prikaza Braddockovog suparnika Maxa Baera (čiji lik tumači Craig Bierko).

U filmu se u maloj ulozi susjede pojavljuje Braddockova unuka Rosemarie DeWitt.

U Srbiji je prikazan pod naslovom ***Bajka o bokseru***.

## Izvori

## Vanjske veze
* 
* 
* 
*
James J. Braddock

**James Walter "The Cinderella Man" Braddock** (7. jun 1905 – 29. novembar 1974) bio je američki boksač irskog porijekla, poznat kao prvak svijeta u teškoj kategoriji od 1935. do 1937.

Nastupao je pod imenom **James J. Braddock** (usvojenog po uzoru na ranije boksačke prvake James J. Corbetta i Jamesa J. Jeffriesa), postao je slavan zbog jednog od najspektakularnijih povrataka u historiji boksa. Nakon što je napustio sport zbog kronične ozljede ruke, bio je prisiljen raditi na dokovima, a za vrijeme Velike depresije i prikupljati socijalnu pomoć kako bi nahranio porodicu. Usprkos toga je 1935. u spektakularnom meču porazio favoriziranog Maxa Baera i tako osvojio titulu prvaka. Znameniti novinar Damon Runyon mu je nakon toga dao nadimak "Čovjek pepeljuga" (). Braddockov menadžer je bio Joe Gould.

Braddock je mlađim generacijama poznat i kao protagonist filma *[[Cinderella Man]]*, gdje ga je tumačio Russell Crowe. U istom filmu ulogu Braddockove susjede igra njegova unuka Rosemarie DeWitt.

## Vanjske veze
* Official James J. Braddock website (includes videos of some rounds of Braddock's fights with Baer and Louis)
* 
* Braddock's career record  - from the New Jersey Boxing Hall of Fame
* Collection of critical opinion of ''Cinderella Man'' at Rotten Tomatoes
* Braddock's short biography  at the International Boxing Hall of Fame
* James Braddock vs Max Baer, 13 June 1935, all rounds 
* James Braddock vs Joe Louis, 22 June 1937, all rounds 
*
Slagalica

**Slagalica** je igra strpljenja, vrsta zagonetke u kojoj je zadatak da se od više dijelova složi traženi oblik, u dvije ili tri dimenzije. Dijelovi mogu biti istih ili različitih oblika, koji se na određeni način međusobno uklapaju. Kod nekih slagalica dijelove prvo treba izrezati i presložiti ih u novi oblik.

Postoji više vrsta slagalica. Jedna od najstarijih i najpoznatijih je tangram, koji - uz mnoge druge - spada u matematičke zagonetke. Rasprostranjena vrsta slagalica su i "pazli" (engl. *puzzle*), koje je na južnoslavenskim prostorima popularizirala organizacija UNICEF.

## Pazl

U engleskom jeziku ***puzzle*** (izgovor: pàzl) označava bilo koju zagonetku, dok se u srpskohrvatskom jeziku odnosi na određeni tip slagalice, koja se u engleskom zove *jigsaw puzzle*.

Pazl je vrsta igračke koja se sastoji od velikog broja malih dijelova nepravilnih oblika, koji se međusobno uklapaju. Svaki djelić obično ima na sebi dio slike, tako da se rješenjem zagonetke dobija cijela originalna slika.

### Izrada
Pazl je u početku rađen tako što se crtala slika na ravnu površinu i zatim izrezivala pilom (engl. *jigsaw*, otuda potječe engleski naziv). Komercijalizacija igre pripisuje se londonskom kartografu i graveru Johnu Spilsburyju (oko 1760).

Danas se pazl izrađuje prvenstveno od kartona. Na karton se nalijepi slika i zatim se izrezuju dijelovi.

Tipične slike koje se mogu vidjeti na pazlima su scene iz prirode (planine, jezera, životinje), zgrade (dvorci, crkve) i reprodukcije umjetničkih djela. Svaka slika može poslužiti za izradu pazla pa tako neke radionice izrađuju pazleod osobnih fotografija naručitelja.

### Način igre
Iako je pazl igra strpljenja, mogu je igrati i više igrača.

Teži način igre je da se prethodno ne zna kakvu sliku treba složiti, odnosno da se za vrijeme igre ne gleda slika (koja je obično priložena ili je na omotu).

Djelići se slažu uspoređivanjem sadržine po boji i uzorku, a zatim i po rezanoj konturi. Kod kvalitetnije izrađenih slagalica, svaki djelić je jedinstven i može se umetnuti samo na jedno mjesto.

Za lakše rješavanje koriste se razni "trikovi", kao što je gledanje u sliku i slaganje prvo rubnih dijelova (okvira), od kojih se onda slaže prema sredini.

## Povezano
* Mozaik
* Ornament
* Ravensburger

## Vanjske veze
* Web-stranica ''Puzzlehistory.com''
Granulacija

**Granule** na fotosferi Sunca su najmanja pravilna kretanja Sunčeve materije. Uočavaju se u samom centralnom delu Sunčevog diska. Nalaze se u dubljim slojevima fotosfere odakle dolaze brzinom od 1 km/s. Gas se penje u centralnom delu granule gde je plazma toplija. Kada dođe do određene visine materija se preliva u okolinu i hladi i zbog toga rubovi granula su nešto tamniji od centralnog dela. Dimenzije granula su oko 1000 km. Iščeznu nakon desetak minuta. One su toplije 400-500 Kelvina od tamnog međugranularnog prostora. U njihovoj unutrašnjosti nalaze se filigrani.
Supergranulacija

**Supergranule** na Suncu su granule većih dimenzije. Materija iz dubine dolazi brzinom od nekoliko stotina m/s pa do 1 km/s. Materija izlazi u centru supergranula, a ponire pri rubovima. Gas koji izvire u centru delimično je jonizovan, pa se sa njim prenosi i magnetno polje. To objašnjava što je ono koncentrisano pri rubovima supergranula. Dimenzije su im oko 30000 km. Rasprostranjene su po celom Sunčevom disku. U svakom trenutku ih ima oko 2000 i traju do 24 sata.
Max Baer

**Max Baer** (11. februar 1909 – 21. novembar 1959) bio je američki profesionalni boksač, poznat kao prvak svijeta u teškoj kategoriji 1930-ih.

Odrastao je kao dijete jevrejskog oca i protestantske majke, a boksačku karijeru je započeo nakon rada na očevoj farmi. Pažnju javnosti je stekao 1930. godine kada je nokautirao svog protivnika Frankieja Campbella, koji je nedugo nakon toga umro. Smrt njegovog drugog protivnika Ernieja Schlaafa, iako se dogodila mjesecima nakon meča, mu je donijela titulu "ubice". U junu 1933. je tehničkim nokautom pobijedio njemačkog prvaka Maxa Schmellinga, noseći Davidovu Zvijezdu na svojim boksericama, preuzevši tako jevrejski identitet u znak prkosa nacističkom režimu. Godine 1934. je pobijedio u meču protiv Prima Carnere, postavši prvak svijeta. Titulu je izgubio 1935. u spektakularnom meču protiv Jamesa J. Braddocka, iako je bio apsolutni favorit. Poznat je i po tome što je 1. juna 1939. izgubio meč od Loua Nove - prvi u historiji koji je prenošen na televiziji.

Baer je boksačku karijeru završio 1941. Poslije toga se bavio profesionalnim rvanjem, povremeno glumio na filmovima i televiziji i radio kao disk-džokej. Jedna od uloga mu je bila i u *[[The Harder They Fall]]*, igranom filmu inspiriranom njegovim suparništvom s Carneroom, a u kome je "Buddy Brannen", lik inspiriran na njemu, prikazan kao krvoločni ubica. Godine 1959. je umro od srčanog udara.

Baerov brat Buddy Baer je također bio uspješan boksač. Sam Baer se ženio dva puta. Iz drugog braka je imao troje djece, uključujući Maxa Baera Jr. koji je postao uspješni televizijski glumac i poduzetnik.

Baer se pojavljuje kao lik u biografskom filmu *[[Cinderella Man]]*, gdje ga je tumačio Craig Bierko.

## Djelomična fimografija
* *[[The Prizefighter and the Lady]]* (1933)
* *[[Over She Goes]]* (1938)
* *[[The Navy Comes Through]]* (1942)
* *[[Africa Screams]]* (1949) - zajedno s bratom Buddyjem
* *[[The Harder They Fall]]* (1956)

## Literatura
* Los Angeles Times, March 30, 1934, pg. 12, *Germany Bans Film of Baer*
* Los Angeles Times Magazine, ''Mad Max'', J.R. Moehringer (Times Staff Writer), January 7, 2007

## Vanjske veze
* The True Story About the Life of Max Baer 
* 
* 
* 
* 
* 
* Site about Max Baer 
* Watch Max Baer in Africa Screams
* International Boxing Hall of Fame biography
* Fraternal Order of Eagles Charity Foundation
Nikola Smolenski

**Nikola Smolenski** (Beograd, SFR Jugoslavija) je srpski programer, pisac fantastike, kulturni aktivista i novinar.

## Biografija
Kao pisac fantastike, Nikola Smolenski je objavljivao priče za Politikin zabavnik, a mnoge njegove priče objavljene su u digitalnom obliku u okviru Projekta Rastko. U *Politikinom zabavniku* pisao je i tekstove vezane za popularnu nauku, a neki od njegovih tekstova našli su se i na naslovnoj strani Zabavnika. Kao saradnik Sveta kompjutera pisao je tekstove vezane za fantastiku, a 2003. godine napisao je tekst o vikijima pod naslovom *Potpuna sloboda*. što je bilo jedno od prvih spominjanja Vikipedije na srpskom jeziku u medijima.
 
Smolenski je jedan od prvih aktivnih korisnika Vikipedije na srpskom jeziku na kojoj je u septembru 2003. dovršio prevod glavne strane, a u oktobru iste godine preveo je korisnički interfejs na srpski jezik, napisavši i nekoliko tekstova što se smatra početkom kontinuiranog rada na Vikipediji na srpskom jeziku. Danas je Nikola Smolenski potpredsednik i član Upravnog odbora udruženja *Vikimedija Srbije* koje brine o *tehničkim detaljima* u vezi sa Vikipedijom i drugim sestrinskim viki projektima.

Od 2002. je saradnik kulturne mreže *Projekat Rastko*, a radi na razvoju digitalnih biblioteka. Jedan je od osnivača grupe *Naše pismo* i *Nacionalnog veća za srpski jezik*, gde je radio na razvoju informatičkih alata za srpski jezik.

## Bibliografija
### Politikin zabavnik

* Snimač pozicije (ilustrovao Boban Savić), Politikin zabavnik 2569, Beograd 4. maj 2001. str. 24 
* Loš uticaj (ilustrovao Dobrosav Bob Živković), Politikin zabavnik 2616, Beograd 29. mart 2002. str. 36 **(na naslovnoj strani)** 
* Armagedon (ilustrovao Dobrosav Bob Živković), Politikin zabavnik 2618, Beograd 12. april 2002. str. 37
* Novi svetovi, Politikin zabavnik 2561, Beograd, 9. mart 2001. str. 6 
* Kako izmeriti vasionu? (ilustrovao Rastko Ćirić), Politikin zabavnik 2601, Beograd 14. decembar 2001. str. 27 **(na naslovnoj strani)**

### Projekat Rastko

* Armagedon, Projekat Rastko 22. 8. 2007.
* Vansvemirski, Projekat Rastko 23. 8. 2007.
* Loš uticaj, Projekat Rastko 24. 8. 2007.
* Miarfa, Projekat Rastko 24. 8. 2007.
* Kalemegdan, Projekat Rastko 24. 8. 2007.
* Još jedan odmrznut, Projekat Rastko 25. 8. 2007.
* Bad influence, Projekat Rastko 25. 8. 2007.
* Graditelji i Popravioci, Projekat Rastko 25. 8. 2007.
* Razgovor, Projekat Rastko 25. 8. 2007.
* Savršena muzika, Projekat Rastko 25. 8. 2007.
* Snimač pozicije, Projekat Rastko 26. 8. 2007.
* Teleskop, Projekat Rastko 27. 8. 2007.
* Tragom Svete Mačke, Projekat Rastko 27. 8. 2007.

### Svet kompjutera

* Horor, Svet kompjutera, Beograd decembar 1998.
* Ratovi zvezda, Svet kompjutera, Beograd jul 1999.
* Kiberpank pisci, Svet kompjutera, Beograd januar 2001.
* -{SF&F}- tekstovi, Svet kompjutera, Beograd mart 2001.
* -{Fantasy Role Playing}-, Svet kompjutera, Beograd jul 2002.
* Potpuna sloboda, Svet kompjutera, Beograd, oktobar 2003.

## Reference

## Vanjske veze
* Nikolin blog
To Have and Have Not (film)

***Imati i nemati*** (eng. *To Have and Have Not*) je film Howarda Hawksa iz 1944. s Humphreyjem Bogartom i Lauren Bacall temeljen na istoimenom romanu Ernesta Hemingwaya.

## Radnja

Film je radnjom smješten na Martinik pod Vichyjevskim režimom. Na ovoj egzotičnoj lokaciji, kapetan ribarskog broda Harry 'Steve' Morgan (Humphrey Bogart), umoran od života, je prisiljen pomoći francuskom Pokretu otpora prokrijumčariti neke ljude na otok. On počne oklijevati, ali se predomišlja nakon što je nesretno ubijena osoba koja je unajmila njegov brod. Očajan zato što neće moći vratiti 825 dolara koje duguje, počinje raditi za Pokret otpora i prokrijumčari muža i ženu na Martinik. U međuvremenu, počinje romansa između Harryja i Marie 'Slim' Browning (Lauren Bacall), američke džeparke koja je došla na otok. Kroz film, mora paziti i na svojeg prijatelja, Eddieja (Walter Brennan), pijanca koji stalno traži piće i povlači se za njima dvoje.

## Pozadina

Bio je to prvi film Lauren Bacall, s 19 godina. Bacall je otkrila supruga Howarda Hawksa, koja ju je primijetila na naslovnici ženskog modnog časopisa Harper's Bazaar. Pokazala je fotografije mužu koji je ubrzo potražio Bacall i potpisao je za ulogu. Nakon što je snimanje počelo, razvila se veza između Humphreyja Bogarta i nove zvijezde, unatoč Hawksovom neodobravanju. Ta će romansa na kraju završiti Bacallinim prvim brakom i krajem Bogartova braka s Mayo Methot, njegovog trećeg. Na filmu se osjetila kemija između njih dvoje koja će se moći osjetiti i u njihovim kasnijim zajedničkim filmovima, kao što je *[[Duboki san (1946)|Duboki san]]*.

Iako je Hawks cijenio Hemingwayeva djela, smatrao je da je *Imati i nemati* njegova najgora knjiga, "obično smeće", što je rekao i Hemingwayu, sugerirajući da bi mogli zajedno raditi na filmu. Hawks i Hemingway zajedno su radili na scenariju. Film je zadržao naslov knjige, imena i karakteristike nekih likova, ali ništa poslije petog poglavlja. Radnja je premještena s Key Westa na Martinique. Scenarij je dalje razradio Jules Furthman, a na kraju William Faulkner (žestoki Hemingwayev rival). Osim toga, uloga Slim je proširena kako bi se iskoristila kemija između Bogarta i Bacall.

## Muzika

U filmu, Bacall pjeva "How Little We Know" Hoagyja Carmicheala i Johnnyja Mercera. Korištena je i druga Carmichaelova pjesma, "Hong Kong Blues". Carmichael je nastupio u ulozi Cricketa, koji svira klavir.

## Vanjske veze
*
Disclosure (film)

***Disclosure*** (naslov preveden kao ***Razotkrivanje***) je američki igrani film snimljen 1994. u režiji Barryja Levinsona. Radnja se temelji na istoimenom romanu Michaela Chrictona, a protagonist (čiji lik tumači Michael Douglas) direktor informatičke tvrtke koga bivša kolegica i djevojka (čiji lik tumači Demi Moore) bezuspješno pokuša zavesti a potom optuži za seksualno zlostavljanje, što je tek dio mnogo složenije poslovne intrige.

Film se, s jedne strane, ozbiljno nastojao baviti različitim standardima seksualnog ponašanja u post-feminističkoj Americi, ali je daleko više pažnje izazvao kao odraz holivudske fascinacije naglim razvojem informatičke tehnologije i konceptom virtualne stvarnosti, odnosno zbog pokušaja da se "vrućom" scenom dvoje protagonista iskoristi tadašnja popularnost erotskih trilera. Usprkos uglavnom mlakih ili loših kritika je doživio komercijalni uspjeh.

## Uloge

## Vanjske veze
* 
* 
* Movie stills
Transpozicija (muzika)

Reč **transpozicija** (fr. и engl. *transposition*) potiče iz latinskog jezika i znači ''premeštanje''.

U muzici *transpozicija*  znači prenošenje određenog notnog teksta u drugu tonsku visinu, višu ili nižu od napisane, odnosno iz napisanog tonaliteta u odgovarajući. Notni tekst se može transponovati pismeno, ali je u praksi potrebno da izvođač može transponovati i direktno svirajući određenu deonicu u novom tonalitetu.

Ova uvežbanost *transponovanja* je (као i *[[čitanje s lista]]*) naročito potrebna orkestarskim muzičarima, recimo klarinetistima, jer oni obično sviraju na klarinetu *in B♭ (Clarinetto in Si♭)*, a deonica neke kompozicije može biti pisana za klarinet *in C (Clarinetto in Do)* ili *in A (Clarinetto in A)*.

## Reference